# Mitt kjære folk og alle dere andre som feirer Samisk nasjonaldag

Til å begynne med vil jeg ønske dere alle til lykke med dagen og jeg håper dere feirer dagen sammen på en passende og god måte.

Samisk nasjonaldag er en gledens dag. Familier, venner, slekt og kollegaer treffes og slik som samiske festligheter pleier å være er også feiring av samenes nasjonaldag attraktiv.

Jeg lengter etter å få treffe dere og se dere pyntet til feiring av samisk nasjonaldag. Jeg savner å kunne håndhilse på dere, gi en klem og ønske dere til lykke med dagen.

Jeg ønsker å kunne delta på arrangement, høre på taler, samtaler, sanger og joik – sammen med dere, men det er ikke mulig nå. I snart to år har arrangement og møter blitt digitalisert, vi fra Sametinget vil også delta på deres arrangement via internett.

Selv om det er en pandemi i verden, og vi alle lever under nasjonale og lokale anbefalinger, så ber jeg dere tenke etter hvordan dere kan stelle i stand en fin stund for barna i dag, selv om dere bare er noen få.

Barn og unge trenger fine minner fra denne dagen og de trenger opplevelser – pynte seg, leke, spise noe godt og lage noen familietradisjoner som passer nå i koronatiden. Rundt deres eget kjøkkenbord kan dere skape vakre opplevelsesminner fra dagens samiske nasjonaldag.

Det kan også feires på arbeidsplassen. Nå har folk blitt så flinke til å treffes digitalt, og jeg ber alle arbeidsplasser i det samiske samfunnet om å stoppe opp å feire sammen. Det er viktig å gi hverandre tid, vise omsorg og skape gode minner av denne dagen som vi gir til de som trenger hjelp, være seg på gamlehjemmet, på sykehuset, hjemme, eller hvor de enn måtte være – mennesker som trenger støtte og omsorg.

Samfunnsdebatter pleier alltid å være en del av samisk nasjonaldag. Sånn ser det ut for å bli i år også. Institusjoner og organisasjoner velger å synliggjøre vanskelige saker i det samiske samfunnet, snakke om hvordan våre rettigheter, samfunnsproblemer og helsesituasjon kan bli bedre ivaretatt, og hvordan gi et bedre samisk tilbud til alle generasjoner på de mest grunnleggende områder.

Jeg tenker også på de som er i primærnæringene, de som jobber innen kultur og de som jobber døgnet rundt i Sápmi for at vi skal ha et godt tilbud, stopp opp dere også, unn dere kaffe med kake, ta dere tid til å snakke med andre om betydningen av samisk nasjonaldag. Å møtes er viktig i det samiske samfunnet, vi reiser vidt og bredt i Sápmi mellom svensk-, finsk- og til og med russisk side. I år er det mange viktige tradisjonelle arrangement avlyst og jeg tror både kunstnere, duojare, markedsførere og unge føler at de går glipp av viktige hendelser i Sápmi.

Samene er ett folk fordelt i fire land, og i dag ber jeg gjøre dette, - skriv en hilsen eller ring til slektninger rundt om i Sápmi . I denne tiden er det så viktig å holde på det sterke samholdet mellom samer, nå som det ikke alltid er så lett å krysse landegrensene.

Selv om det er blitt sånn, ber jeg dere om å se mulighetene, at de små feiringene rundt om i Sápmi eller andre steder – gir glede – og muligheter for den dagen å vise våre skikker, kultur, matskikker og vise at vi klarer oss (har birgejupmi) hvordan det enn måtte være.

Det hadde vært så gøy å se hvordan dere feirer dagen. Del gjerne bilder på sosiale medier og bruk **emneknagg #sápmi2022**

På vegne av Sametinget ønsker jeg dere masse lykke til med feiring av samisk nasjonaldag.